मरिगाव, 7 जानुवारीः तिवा गावखुंथाय गौथुमनि बिसायख'थियाव बिजेपि दोलोआ थोजासे मासिखौ देरहानो हानानै बिजेपि आरो ए जि पि जुथाय गोरोबथा दोलोआ गौथुमखौ दाफुंनो हाबाय। मख'नो गोनांदि, तिवा गावखुंथाय गौथुमनि गाहाय मावफुंगिरि मासिखौ लानानै बारग' गाहाय मावफुं सोद्रोमा पवन मान्ता आरो मरिगाव बिधान सभा बियाबनि एम एल ए रमाकान्त देवरिनि गेजेराव मोनसे सेलायलायनाय थासारिखौ नुनो मोन्दोंमोनब्लाबो बिजेपिनि राइज्योयारि दैदेनगिरिआ 4 नं कुवरगाव परिषद बियाबनिफ्राय बिसायख'जानाय एबा देरहानाय जिबन चन्द्र कुवँरखौ गाहाय मावफुं सोद्रोमा महरै सायख'नाय लोगो लोगो जोबथायाव समायखिरा लाबाय ।